Diari Oficial de la Generalitat Valenciana


Sumari del DOGV 7404, del 17-11-2014 (2014/10843)

ORDE 35/2014, de 13 de novembre, del conseller d'Economia, Indústria, Turisme i Ocupació, per la qual determina l'origen dels fons corresponents a les ajudes a la contractació indefinida de persones amb discapacitat, establides en l'article 7 de l'Orde 20/2014, d'1 de juliol, per la qual convoca les ajudes destinades al foment de l'ocupació de les persones amb discapacitat en empreses ordinàries, en l'exercici 2014.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7404

Data del DOGV
:   17-11-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/10822


Data del document
:   13-11-2014

Organisme emissor
:   Conselleria d'Economia, Indústria, Turisme i Ocupació

Tipus de document
:   Ordre

Anàlisi jurídica

 Descriptors 

:   * Conselleria d'Economia, Indústria, Turisme i Ocupació
    * ajuda pública

ORDE 35/2014, de 13 de novembre, del conseller d'Economia, Indústria, Turisme i Ocupació, per la qual determina l'origen dels fons corresponents a les ajudes a la contractació indefinida de persones amb discapacitat, establides en l'article 7 de l'Orde 20/2014, d'1 de juliol, per la qual convoca les ajudes destinades al foment de l'ocupació de les persones amb discapacitat en empreses ordinàries, en l'exercici 2014. [2014/10690]  
En el Diari Oficial de la Comunitat Valenciana de 3 de juliol de 2014, número 7309, es va publicar l'Orde 20/2014, d'1 de juliol, de la Conselleria d'Economia, Indústria, Turisme i Ocupació, per la qual es convoquen les ajudes destinades al foment de l'ocupació de les persones amb discapacitat en empreses ordinàries, en l'exercici 2014.  
En la lletra A) de l'apartat 1 de la disposició addicional primera de l'Orde 20/2014 s'establix que:  
«Les ajudes per contractació indefinida de persones amb discapacitat, establides en l'article 7 d'esta orde, es finançaran amb càrrec al capítol 4, codi de línia T2240000, per un import global màxim d'1.000.000 ?, dels quals 500.000 - procedixen del SEPE i 500.000 - procedixen del FSE, PO 2007-2013 de la Comunitat Valenciana. Estos fons es distribuïxen territorialment de la manera següent:  
- Per a la Direcció Territorial d'Alacant: 150.000 - del SEPE i 240.000 - del FSE, PO 2007-2013 de la Comunitat Valenciana.  
- Per a la Direcció Territorial de Castelló: 50.000 - del SEPE i 70.000 - del FSE, PO 2007-2013 de la Comunitat Valenciana.   
- Per a la Direcció Territorial de València: 300.000 - del SEPE i 190.000 - del FSE, PO 2007-2013 de la Comunitat Valenciana.»  
Respecte a això, cal assenyalar que, en el codi de línia T2240000, denominada «Ocupació amb discapacitat i inclusió social», del programa 322.51 del pressupost de gastos de la Generalitat Valenciana per a l'exercici 2014, inicialment es va retindre crèdit per un import de 500.000 - (RA 796, 798 i 800), cofinançats pel Fons Social Europeu, que es destinaria a la concessió d'ajudes d'este programa en les províncies d'Alacant, Castelló i València.  
Davant de la impossibilitat de certificar davant de la Comissió Europea els imports que s'executen abans de la finalització del Programa Operatiu de la Comunitat Valenciana del Fons Social Europeu per al període de programació 2007-2013, i com que hi ha en la línia de subvenció T2240000 un saldo superior a 500.000 - provinents del Servici Públic d'Ocupació Estatal, es considera convenient desafectar els imports cofinançats pel Fons Social Europeu i fer una nova reserva de crèdit per un import idèntic amb els fons procedents del Servici Públic d'Ocupació Estatal.  
En conseqüència, cal ajustar la redacció de la lletra A) de l'apartat 1 de la disposició addicional primera de l'Orde 20/2014 a esta nova situació.  
Per tant,   
  
ORDENE  
  
Únic  
Modificar la redacció de la lletra A) de l'apartat 1 de la disposició addicional primera de l'Orde 20/2014, d'1 de juliol, de la Conselleria d'Economia, Indústria, Turisme i Ocupació, per la qual es convoquen les ajudes destinades al foment de l'ocupació de les persones amb discapacitat en empreses ordinàries, en l'exercici 2014, que queda redactada com seguix:  
«Les ajudes per contractació indefinida de persones amb discapacitat, establides en l'article 7 d'esta orde, es finançaran amb càrrec al capítol 4, codi línia T2240000, per un import global màxim d'1.000.000 ?, procedents del SEPE. Estos fons es distribuïxen territorialment de la manera següent:  
- Per a la Direcció Territorial d'Alacant: 390.000 ?.  
- Per a la Direcció Territorial de Castelló: 120.000 ?.   
- Per a la Direcció Territorial de València: 490.000 ?.»  
Contra este acte, que esgota la via administrativa, pot interposar-s'hi un recurs contenciós administratiu, en el termini de dos mesos, comptador des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que establixen els articles 10 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o bé, potestativament, un recurs de reposició davant d'este mateix òrgan, en el termini d'un mes comptat en els termes esmentats, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això no impedix que s'hi puga interposar qualsevol altre recurs dels previstos en la legislació.  
  
  
València, 13 de novembre de 2014  
  
El conseller d'Economia, Indústria, Turisme i Ocupació  
MÁXIMO BUCH TORRALVA